Direktor MMF-a u pritvoru
Dominik Stros-Kan zadržan je u pritvoru u Njujorku bez prava na kauciju zbog optužbi za seksualni napad na hotelsku sobaricu
Najmoćniji bankar u svijetu, Dominik Stros-Kan, trebalo je danas da bude u Briselu, pokušavajući da spase ekonomije nekoliko evropskih nacija. Umjesto toga, Stros-Kan je završio u sudnici u Njujorku, gdje se izjašnjavao o nekoliko optužbi. , naveo je Brajan Sesa iz njujorške policije. Problemi izvršnog direktora Međunarodnog monetarnog fonda počeli su u subotu uveče, kada su ga iz prve klase “Er Fransa”, na njujorškom aerodromu JFK, izveli detektivi u civilu, nekoliko minuta uoči polijetanja. Stros–Kan je uhapšen na osnovu optužbi 32-ogodišnje sobarice u hotelu “Sofitel”, koja je u subotu popodne ušla u njegov luksuzni apartman, u kojem noćenje košta 3000 dolara, da bi ga očistila. Prema njenom svedočenju, šezdesetdvogodišnji Stros-Kan je nag izašao iz kupatila i pokušao da je natera na seksualni čin. Ona se tamo, navodno, izborila s njim, ali ju je zatim odvukao u kupatilo i ponovo napao. Sobarica, koja je u hotelu radila tri godine i prema tvrdnjama menadžera bila dobar radnik, navela je da je zatim uspjela da pobjegne i ispriča događaj drugom osoblju koje je pozvalo policiju. Kada su policajci stigli dirketor MMF-a je već bio napustio hotel i krenuo ka aerodromu, ostavivši za sobom mobilni telefon i druge lične predmete. Njegov advokat Bendžamin Brafmen, inače član pravnog tima koji je zastupao Majkla Džeksona 2005, prokomentarisao je optužbe na putu do njujorške bolnice gdje je Stros-Kan podvrgnut forenzičkom ispitivanju. “ Stros-Kanovo hapšenje izazvalo je metež u Međunarodnom monetarnom fondu, u sred dužničke krize u eurozoni, iako je ta institucija saopštila da nastavlja da operiše normalno. Međunarodna finansijska institucija, koja je saopštila da je Stros-Kan bio u Njujorku privatno, imenovala je zamenika Džona Lipskog za vržioca dužnosti izvršnog direktora. Policija je saopštila da Dominik Stros-Kan, koji je važio za jednog od ozbiljnih potencijalnih kandidata za predsjednika Francuske, nema diplomatski imunitet od optužbi za koje je, ukoliko se dokažu, zatvorska kazna do 25 godina. Stros-Kanova treća supruga, Eni Sinkler, inače istaknuta francuska novinarka, navela je u saopštenju da ne sumnja da će se dokazati da je njen suprug nedužan. Direktor MMF-a je i ranije bio umešan u seksualne skandale. Francuska spisateljica Tristana Banona saopštila je da razmatra podnošenje prijave zbog toga što ju je Stros-Kan navodno seksualno napao 2002. godine. Stros-Kan se 2008. izvinio zbog " greške u rasuđivanju", nakon što je otkriveno da je bio u vezi sa podređenom koleginicom. Analitičari ističu da su, nakon najnovijeg incidenta, njegova politčka budućnost i karijera u MMF-u vjerovatno završeni.